Ir-Regolament tal-Kummissjoni (KEE) Nru 1703/2000
tal-31 ta' Lulju 2000
li għandu x'jaqsam mal-klassifika ta' oġġetti partikulari fin-Nomenklatura Magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta' l-istatistika u tat-tariffi u dwar it-Tariffa Komuni tad-Dwana [1], kif emendat l-aħħar bir-Regolament tal-Kummissjoni (KEE) Nru 1264/2000 [2], u speċjalment l-Artikolu 9 tiegħu,
Billi:
(1) Biex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87 jeħtieġ li jiġu adottati miżuri li għandhom x'jaqsmu mal-klassifika tal-prodotti msemmija fl-Anness ma' dan ir-Regolament.
(2) Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija kollha jew f'parti bbażata fuqha jew li żżid magħha kull subdiviżjoni addizzjonali tagħha u li hija stabbilita b'dispożizzjonijiet dettaljati tal-Komunità, għall-iskop ta' l-applikazzjoni ta' miżuri ta' tariffa u miżuri oħra konnessi man-negozju fil-prodotti.
(3) Bis-saħħa ta' dawn l-imsemmija regoli ġenerali, l-oġġetti deskritti fil-kolonna 1 ta' l-iskeda annessa ma' dan ir-Regolament għandhom jiġu klassifikati taħt il-kodiċi NM indikati fil-kolonna 2, minħabba r-raġunijiet imniżżla fil-kolonna 3.
(4) Huwa xieraq li t-tagħrif dwar it-tariffi li jorbot maħruġ mill-awtoritajiet tad-dwana ta' l-Istati Membri dwar il-klassifika ta' prodotti fin-Nomenklatura Magħquda u li mhumiex konformi mad-dispożizzjonijiet ta' dan ir-Regolament, jistgħu, skond id-dispożizzjonijiet fl-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi tad-Dwana Komunitarju [3], kif emendat l-aħħar bir-Regolament (KE) Nru 955/1999 tal-Parlament Ewropew u tal-Kunsill [4], jibqgħu jissemmew għal perijodu ta' tliet xhur mid-dententur.
(5) Il-miżuri li hemm ipprovduti f'dan ir-Regolament huma konformi ma' l-opinjoni tal-Kumitat tal-Kodiċi tad-Dwana,
ADOTTAT DAN IR-REGOLAMENT:
L-Artikolu 1
Il-prodotti deskritti fil-kolonna 1 ta' l-iskeda annessa huma klassifikati fin-Nomenklatura Magħquda taħt il-kodiċi NM indikati fil-kolonna 2 ta' dik l-iskeda.
L-Artikolu 2
Tagħrif dwar tariffi li jorbot maħruġ mill-awtoritatjiet tad-dwana ta' l-Istati Membri li mhux konformi mad-dispożizzjonijiet ta' dan ir-Regolament jista' jibqa' jiġi invokat skond id-dispożizzjonijiet ta' l-Artikolu 12(6) tar-Regolament (KEE) Nru 2913/92 għal perijodu ta' tliet xhur.
L-Artikolu 3
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-31 ta' Lulju 2000.